PTTGC แรลลี่ยาว! พุ่งต่อ 3% นิวไฮรอบ 2 เดือน เก็งงบ Q4 ฟื้น
PTTGC แรลลี่ยาว! พุ่งต่อ 3% ราคาแตะ 47.75 บ. นิวไฮรอบ 2 เดือน คาดนักลงทุนเข้าซื้อเก็งกำไร จับตางบไตรมาส 4/65 ฟื้นตัว ลุ้น Wจีน” เปิดประเทศ พ่วงปัจจัยหนุนจากฟันด์โฟลว์ไหลเข้าต่อเนื่อง
PTTGC แรลลี่ยาว! พุ่งต่อ 3% นิวไฮรอบ 2 เดือน เก็งงบไตรมาส 4/65 ฟื้นตัว ลุ้น “จีน” เปิดประเทศ
7 พ.ย. 2565

ผู้สื่อข่าวรายงานว่า วันนี้ (7 พ.ย.65) ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ล่าสุด ณ เวลา 10:35 น. อยู่ที่ระดับ 47.75 บาท บวก 1.50 บาท หรือ 3.24% สูงสุดที่ระดับ 48.25 บาท ต่ำสูงที่ระดับ 46.75 บาท ด้วยมูลค่าซื้อขาย 596.25 ล้านบาท

ทั้งนี้ราคาหุ้น PTTGC ปรับตัวขึ้นมาอย่างต่อเนื่องทำจุดสูงสุดในรอบกว่า 2 เดือน นับตั้งแต่ราคาหุ้นอยู่ที่ระดับ 47.75 บาท เมื่อวันที่ 25 ส.ค.65
โดยน.ส.นารี อภิเศวตกานต์ นักวิเคราะห์การลงทุนด้านหลักทรัพย์ บล.ฟิลลิป (ประเทศไทย) เปิดเผยว่า ราคาหุ้นของ PTTGC ที่ปรับตัวขึ้นมา เนื่องจากมองแนวโน้มผลการดำเนินงานในไตรมาส 4/65 น่าจะฟื้นตัวหลังจากผ่านจุดต่ำสุดในไตรมาส 3/65 ไปแล้ว ซึ่งเป็นไปตามอุปสงค์ที่เริ่มฟื้นดีขึ้น ประกอบกับราคาหุ้นยังได้รับอานิสงค์จาก Sentment เชิงบวกจากจีนเตรียมกลับมาเปิดประเทศในเร็วๆ นี้ ทำให้นักลงทุนเข้ามาเก็งกำไรจากประเด็นดังกล่าวด้วย รวมถึงภาพโดยรวมของตลาดที่ได้รับปัจจัยหนุนจากเงินทุนต่างชาติที่ยังไหลเข้าต่อเนื่อง